BODOLAND रादाब बाक्सा 06 सेप्टेमबर 2021: उफ्रा बिसायखथिखौ लानानै आसामनि माखासे बियाबफोराव गुदुं बार बारहांनायखौ नुनो मोनदों । उफ्रा बिसायखथिखौ नोजोर लाखिनानै मोनफ्रोमबो दोलोआनो गावबा गावनि हान्जाखौ गोख्रों खालामबोनायखौबो नुनो मोनदों । दोलोनि दैदेनगिरि फोरनि गेजेराव टिकेट हास्थायनानै गोख्रों जानजि खाफ्रानाय बायदिया सोलिगासिनो दं । बेराफारसेथिं खाइसे दैदेनगिरिया दोलोनिफ्राय टिकेट मोनाबाबो गाव हारसिंङैब्लाबो उदां बिजाथि महरै गेलेनोबो साखा फारा जानाय बायदिखौ नुनो मोनदों । बेबादिनो तामुलपुर बिधान सभा बियाबनि बारग MLA इमानुवेल मोसाहारी बिथांआ जानोगोनां उफ्रा बिसायखथिखौ गेलेनो थाखाय बि जे पि दोलोनिफ्राय टिकेट मोननो हास्थायदों । जुदि बि जे पि दोलोआ तामुलपुर बिधान सभा बियाबनि फ्राय इमानुवेल मोसाहारी बिथांआ बिसायखथि गेलेनो टिकेटखौ मोना अब्लाबो बारग MLA इमानुवेल मोसाहारी बिथांआ गाव हारसिंङैब्लाबो उदां बिजाथि महरै उफ्रा बिधान सभा बिसायखथियाव गोख्रोंङै बाहागो लागोनखौ BODOLAND रादाबनि गेजेरजों फोरमायथिदों बारग MLA इमानुवेल मोसाहारी बिथांआ ।